
SAK 06/04
PROTOKOLL FRA MØTET 16.02.04


VEDTAK

Protokollen godkjennes enstemmig uten endringer.

SAK 07/04
REFERATER/ORIENTERINGER

LAMU gikk gjennom brev fra leder av AMU av 03.03.04 vedrørende håndhevelse av røykeloven.  Det viser seg at det fortsatt er et generelt problem med håndhevelse av røykeloven ved flere av driftsenhetene.  Ved HS har problemet først og fremst vist seg ved sjenerende forsøpling med sneiper utenfor inngangene. I det siste er det registrert en viss bedring i så måte, men Beth Linde tar opp på nytt med vaktmester om at det innarbeides en fast rutine m h t å holde det rent og pent utenfor inngangene.

Det er viktig å skape gode holdninger slik at det ikke faller naturlig å kaste fra seg sneipen vilkårlig for de som røyker.  Å engasjere studentene i den forbindelse, anses som viktig.  LAMU ønsker at det skrives et brev til Studentrådet hvor det inviteres til samarbeid om hvordan alle som har sitt daglige virke på huset, kan være med å bidra til at miljøet blir bedre. 

Det henstilles også til studieledere og andre som tar imot nye studenter at man informerer om røykeforbudet på Høgskolen.

LAMU gikk gjennom brev fra FA av 15.04.04 vedr. føring av sykefraværsstatistikk.  I og med at rapporteringen til det sentrale fraværsregisteret til Staten har opphørt, har det vært problemer med å innhente sykefraværsstatistikk fra avdelingene.   Ved HS har imidlertid sykefraværsstatistikken blitt ført hele tiden.

LAMU gikk gjennom brev fra leder av AMU av 27.04.04 vedrørende Plan for HMS arbeidet ved den enkelte avdeling.   Det er laget en slik plan for HS som er sendt FA og utdelt til medlemmer i AMU.  

SAK 08/04
EVAKUERING VED BRANN

LAMU gikk gjennom ny utarbeidet evakueringsplan ved brann

Rutinene har vært utprøvd ved en brannøvelse med gode resultater.  

Imidlertid er det uheldig at alarmen går samtidig bare i A og H-bygget og ikke i N-bygget. Dermed mister brannøvelsen noe av sitt realistiske preg i og med at ikke alle tre byggene er involvert.  Ved brann- og brannøvelse er det vesentlig at vi sikrer oss om at samtlige bygg tømmes for folk.  Evakueringsplanen er også laget med henblikk på at byggene involveres samtidig.   

Asmund Skåren tar opp med utleier mulighetene for at alarmen i N-bygget kan utløses samtidig med alarmen i A og H-bygget

De nevnte rutinene trenger litt finpuss, bl a må vi sikre at telefonene blir besvart ved brannøvelser. HMS konsulent vil sammen med brannvernleder jobbe videre med dette. 

SAK 09/04
SYKEFRAVÆR VED AVDELINGEN

Sykefraværet for 1. kvartal 2004 viser en viss oppgang fra forrige kvartal fra 3,2 til 4,7.  Dette skyldes noen flere langtidssykemeldte.   LAMU avventer utviklingen av sykefraværet.  

	År:
	1. kvartal
	2. kvartal 
	3. kvartal
	4 kvartal

	2001
	5,9
	7,5
	8,4
	8,6

	2002
	4,8
	5,9
	5,2
	2,7

	2003
	2,9
	4,1
	3,8
	3,2

	2004
	4,7
	
	
	


SAK 10/04
EVENTUELT

Skiferhellene på muren ved røykeplassen foran A-bygget er fremdeles løse.  Bygningsmessig drift tar opp forholdet med utleier.

Michael Thomsen utrykte tilfredshet over malearbeidet som er utført i A-byggets 3. etasje.  Det som savnes nå er litt kunstnerisk utsmykning.

Det er dårlig skilting rundt om i byggene og vanskelig å finne frem til kontorer og klasserom for de som ikke er kjente.  En skiltplan ville avhjelpe problemet, men dette er også et kostnadsspørsmål.  Beth Linde tar opp denne problemstillingen i ledergruppen.

Hanne Dybvik ønsket at Bygningmessig drift undersøker mulighetene for om  klimaanlegget kan separeres i ulike soner.  Dette er spesielt aktuelt nå på sommeren. 

Inger Karine Ambjørnsen tok opp problemstilingen rundt at man ufrivillig kan utløse alarmen om kvelden, hvis man jobber sent.  Enighet om at John Skau sender ut en orientering om hvordan man forholder seg i slike situasjoner.      

Olaug Østby opplyste at hun har fått invitasjon til  ”forum for verneombud”.  Rolf Holten undersøker betingelsene rundt medlemskap i dette forumet.     

Beth Linde

